OpenLLM-France/wikimedia huggingface dataset:
# Uniondale (Indiana)

Uniondale és una població dels Estats Units a l'estat d'Indiana. Segons el cens del 2000 tenia 277 habitants.

## Demografia

Segons el cens del 2000, Uniondale tenia 277 habitants, 109 habitatges, i 74 famílies. La densitat de població era de 486,1 habitants/km².
Dels 109 habitatges en un 35,8% hi vivien nens de menys de 18 anys, en un 51,4% hi vivien parelles casades, en un 12,8% dones solteres, i en un 31,2% no eren unitats familiars. En el 29,4% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,19.
Per edats la població es repartia de la següent manera: un 27,8% tenia menys de 18 anys, un 8,3% entre 18 i 24, un 26,7% entre 25 i 44, un 20,2% de 45 a 60 i un 17% 65 anys o més.
L'edat mediana era de 38 anys. Per cada 100 dones de 18 o més anys hi havia 90,5 homes.
La renda mediana per habitatge era de 40.469 $ i la renda mediana per família de 48.750 $. Els homes tenien una renda mediana de 38.571 $ mentre que les dones 22.500 $. La renda per capita de la població era de 18.743 $. Entorn del 2,7% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Uniondale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Uniondale». American Fact Finder. Oficina del Cens dels Estats Units, 12-01-2010.
# Parasaurolophus

Parasaurolophus és un gènere extint de dinosaures ornitòpodes de la família dels hadrosàurids que visqueren a l'oest de Nord-amèrica i, possiblement, l'Àsia oriental durant el Cretaci superior, fa entre 73 i 76,5 milions d'anys.
Aquest ornitisqui presentava un cresta òssia buida, estreta i molt allargada. Podia arribar a fer una llargada de 10 metres. Gràcies a les robustes extremitats posteriors, de tres dits, podia aixecar-se i adoptar una forma erecta. Les extremitats anteriors, més curtes que les posteriors, podien suportar el pes d'aquest dinosaure quan caminava de forma quadrúpeda. No tots els paleontòlegs estan d'acord a afirmar que les extremitats de Parasaurolophus acabaven en peülles. Molts investigadors atribueixen la forma de peülla de les extremitats anteriors als processos de fossilització que hauria limitat la forma originària de les ungles.
La cresta de Parasaurolophus podia arribar a mesurar 1,80 metres. Al seu interior s'hi trobaven llargs canals olfactius. També podia servir com a caixa de ressonància per a emetre senyals sonors.
La troballa del contingut fòssil d'alguns estómacs d'aquest dinosaure ha permès confirmar que la seva dieta es basava en llavors de coníferes, fulles i branquetes d'arbusts, que l'animal arrencava i triturava gràcies a centenars de petites dents.
Fou descobert a l'Estat d'Alberta (Canadà) i descrit l'any 1922 pel paleontòleg canadenc William Arthur Parks.

## Referències

* ↑ Entrada «Parasaurolophus» de la Paleobiology Database (en anglès). [Consulta: 18 maig 2024].
* ↑ Evans, Bavington i Campione, 2009, p. 798.

## Bibliografia

* Evans, D. C.; Bavington, R.; Campione, N. E. «An unusual hadrosaurid braincase from the Dinosaur Park Formation and the biostratigraphy of Parasaurolophus (Ornithischia: Lambeosaurinae) from southern Alberta» (en anglès). Canadian Journal of Earth Sciences, 46, 11, 2009, pàg. 791-800. DOI: 10.1139/E09-050.
# Madianites

Els madianites foren una tribu beduïna que segons el Gènesi descendirien de Madian, que era un fill d'Abraham a través de la seva esposa Queturà: «Abraham va prendre una altra dona, que es deia Queturà i ella li va donar a llum Zimram, Jocxan, Medan, Madian, i Ishbaq i Súa».
Els madianites també es creu que estan relacionats amb la Qenites (o quenites), ja que s'utilitzen indistintament en la Bíblia hebrea. Moisès germà-en-llei o el pare-en-llei són Qenites.
Els madianites foren un grup tribal semita, suposats descendents de Madian, un dels fills d'Abraham i de la seva concubina, Queturà. També són coneguts com a Agrais una tribu àrab de la regió entre la mar Roja i l'Eufrates, a la vora de les terres dels Nabateus, dels que potser només eren una branca. Els àrabs també esmenten als madianites a la seva tradició sota el nom de Madyan o Midyan.
El poble originat de Midian es va establir a l'est de la mar Morta, cap a Aràbia i part del Sinaí. Eren probablement un poble beduí, del grup que els egipcis anomenaren Shasu.
A la Bíblia, Moisès va passar 40 anys amb els madianites després de la sortida d'Egipte i en aquests anys es va casar amb Siporà, filla de Jetró, el sacerdot dels Midianites. Els madianites es van posar progressivament en contra dels israelites.
En temps dels jutges els dos prínceps madianites Oreb i Zeeb van saquejar territori dels israelites aliats als amalequites i als "fills de l'est" (els ismaïlites o àrabs), fins que foren derrotats a Gibeon. Després d'aquesta derrota els madianites desaparegueren com a poble.

## Referències

* ↑ Gènesi 25: 1-2, King James Version
# Winchester (Oklahoma)

Winchester és un town (poble) al Comtat d'Okmulgee a l'estat d'Oklahoma. Segons el cens del 2000 tenia 424 habitants.

## Demografia

Segons el cens del 2000, Winchester tenia 424 habitants, 153 habitatges, i 123 famílies. La densitat de població era de 36,3 habitants per km².
Dels 153 habitatges en un 31,4% hi vivien nens de menys de 18 anys, en un 68% hi vivien parelles casades, en un 6,5% dones solteres, i en un 19,6% no eren unitats familiars. En el 17% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,4% tenia menys de 18 anys, un 7,3% entre 18 i 24, un 30% entre 25 i 44, un 26,2% de 45 a 60 i un 9,2% 65 anys o més.
L'edat mediana era de 37 anys. Per cada 100 dones de 18 o més anys hi havia 96,2 homes.
La renda mediana per habitatge era de 37.031 $ i la renda mediana per família de 49.444 $. Els homes tenien una renda mediana de 34.792 $ mentre que les dones 20.833 $. La renda per capita de la població era de 14.614 $. Entorn del 4% de les famílies i el 10,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Winchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Marshfield (Maine)

Marshfield és una població dels Estats Units a l'estat de Maine (EUA). Segons el cens del 2000 tenia 494 habitants.

## Demografia

Segons el cens del 2000, Marshfield tenia 494 habitants, 196 habitatges, i 145 famílies. La densitat de població era d'11,2 habitants/km².
Dels 196 habitatges en un 33,2% hi vivien nens de menys de 18 anys, en un 59,7% hi vivien parelles casades, en un 9,7% dones solteres, i en un 26% no eren unitats familiars. En el 20,4% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,7% tenia menys de 18 anys, un 6,5% entre 18 i 24, un 24,7% entre 25 i 44, un 29,1% de 45 a 60 i un 14% 65 anys o més.
L'edat mediana era de 41 anys. Per cada 100 dones de 18 o més anys hi havia 91,1 homes.
La renda mediana per habitatge era de 36.458 $ i la renda mediana per família de 40.455 $. Els homes tenien una renda mediana de 35.000 $ mentre que les dones 20.481 $. La renda per capita de la població era de 15.969 $. Entorn del 6,6% de les famílies i el 9,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marshfield». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Marshfield». American Fact Finder. Oficina del Cens dels Estats Units, 12-01-2010.
# Ainhoa Campabadal Amezcua

Ainhoa Campabadal Amezcua (Sabadell, 3 de juny de 2003) és una nedadora sabadellenca. El 2024 estudiava veterinària a la UAB.
Es va formar en natació al CN Caldes entre 1993 i 2021, abans de passar al CN Sant Andreu. Des del 2016 entrena al CAR de Sant Cugat.
Va participar als relleus femenins de 4x100 lliure i 4x200 lliure al Mundial de Fukuoka del 2023.
Va ser seleccionada per participar als Jocs Olímpics de Paris 2024, on va competir en el 4x200 lliure al costat d'Alba Herrero, Paula Juste i María Daza.

## Referències

* 1 2 3 Rodríguez, Marc Segarra. «Ainhoa Campabadal: "Ser als Jocs és el meu somni des de petita. Estic en un núvol"», 18-07-2024. [Consulta: 7 agost 2024].
* ↑ Veterinario, Diario. «Ainhoa Campabadal, la estudiante de Veterinaria que participará en los Juegos Olímpicos de Paris 2024» (en castellà). [Consulta: 7 agost 2024].
* ↑ San Andrés, Albert. «Ainhoa Campabadal estarà als pròxims jocs olímpics de París – Calderí». Calderí, 09-07-2024. [Consulta: 7 agost 2024].
* 1 2 Pérez, Marta. «El salto mundialista de Ainhoa Campabadal» (en castellà). Mundo Deportivo, 25-05-2023. [Consulta: 7 agost 2024].
* ↑ Alcoyent Corominas, Carles. «Ainhoa Campabadal i la il·lusió dels primers Jocs Olímpics», 17-07-2024. [Consulta: 7 agost 2024].
# Pharomachrus

Pharomachrus és un gènere d'ocells de la família dels trogònids (Trogonidae). Coneguts com a quetzals, habiten en boscos i selves, especialment en zones altes i humides neotropicals. Presenten un fort dimorfisme sexual. Els mascles tenen iridescències verdes o verd daurat a les cobertores alars, dors, pit i cap, i un ventre roig. Les femelles tenen colors més apagats, amb zones marrons o grises. Són aus en gran manera solitàries, i s'alimenten de baies, insectes i petits vertebrats (com ara granotes). Malgrat llur brillant plomatge, són molt difícils de descobrir al seu hàbitat boscós.

## Taxonomia

Segons la classificiació del Congrés Ornitològic Internacional (versió 2.5, 2010), aquest gènere conté cinc espècies:
* quetzal crestat (Pharomachrus antisianus).
* quetzal capdaurat (Pharomachrus auriceps).
* quetzal fulgent (Pharomachrus fulgidus).
* quetzal esplèndid (Pharomachrus mocinno).
* quetzal paó (Pharomachrus pavoninus).

## Referències

* Restall, R. L., C. Rodner, & M. Lentino (2006). Birds of Northern South America. Christopher Helm. ISBN 0-7136-7243-9 (vol. 1). ISBN 0-7136-7242-0 (vol. 2).
* Ridgely, R. S., & J. A. Gwynne, Jr. (1989). A Guide to the Birds of Panama with Costa Rica, Nicaragua, and Honduras. 2nd edition. Princeton University Press. ISBN 0-691-08529-3
# Butè

El butè o buté, també conegut com a butilè o butilé, és un alquè amb la fórmula C₄H₈. És un gas incolor que es presenta en el petroli cru com a constituent menor en quantitats que són massa petites per la seva extracció viable. Tanamteix s'obté del cracking catalític fluid com a hidrocarburs de cadena llarga en le procés de refinació del petroli cru.
El butè es pot usar com a monòmer per a produir polibutè però aquest polímer resulta més car que les seves alternatives amb cadenes més curtes de carboni com el polipropilè. Aleshores el polibutè es fa servir normalment com a copolímer (barrejats amb altres polímers, ja sia durant o després de la reacció), com en adhesius.

## Isòmers

Els noms IUPAC i comuns (en anglès) són:
| Nom 'IUPAC' | common name |
| but-1-ene | α-butylene |
| cis-2-butè | Z-β-butylene |
| trans-2-butè | E-β-butilè |
| 2-metilpropè | isobutylene |
Els quatre isòmers són gasos a temperatura i pressió ambient, però es poden fer líquids de manera similar a com es fa en el butà.
Es fan servir en la producció de gomes sintètiques.

## Enllaços externs

* MSDS for isobutylene Arxivat 2007-03-11 a Wayback Machine.

## Referències

* 1 2 Buté segons la pronúncia occidental i butè segons la pronúncia oriental. Per a més informació, consulteu el Llibre d'estil
# Bye Bye Germany

Bye Bye Germany (títol original en alemany: Es war einmal in Deutschland...) és una pel·lícula de comèdia de 2017 dirigida per Sam Garbarski. L'obra està subtitulada al català.

## Argument

Després d'haver sobreviscut a la Segona Guerra Mundial i a tot el que el Tercer Reich els volia perjudicar, David Bermann i els seus amics només tenen un pla en ment: arribar als Estats Units d'Amèrica el més aviat possible. Però per això necessiten diners. Just quan aquest pla sembla gairebé a l'abast, David es desfà de tots els seus estalvis, i surten a la llum totes les seves trapelleries del passat!

## Repartiment

* Moritz Bleibtreu com a David Bermann
* Antje Traue com a agent especial Sara Simon
* Tim Seyfi com a Fajnbrot
* Mark Ivanir com a Holzmann
* Anatole Taubman com a Fränkel
* Hans Löw com Verständig
* Pál Mácsai com a Szoros
* Tania Garbarski com a Sonia

## Recepció

Al lloc web de l'agregador de ressenyes Rotten Tomatoes, la pel·lícula té una puntuació d'aprovació del 90%, basada en 21 ressenyes, i una puntuació mitjana de 7,5/10. A Metacritic, la pel·lícula té una valoració mitjana ponderada de 65 sobre 100, basada en 7 crítics, la qual cosa indica «crítiques generalment favorables».

## Premis

| Premi | Categoria | Nominació | Resultat |
| Premis Magritte | Millor guió | Sam Garbarski | Nominada |
| Premis Magritte | Millor actriu secundària | Tania Garbarski | Nominada |
| Premis Magritte | Millor disseny de producció | Véronique Sacrez | Nominada |
| Premis Magritte | Millor disseny de vestuari | Nathalie Leborgne | Guanyadora |
| Festival Internacional de Cinema de Noruega | Millor pel·lícula | Bye Bye Germany | Guanyadora |
| Festival Internacional de Cinema RiverRun | Premi del públic | Bye Bye Germany | Guanyadora |

## Referències

* ↑ Kiang, Jessica. «Berlin Film Review: 'Bye Bye Germany'» (en anglès). Variety. Penske Business Media, 10-02-2017. [Consulta: 8 novembre 2017].
* ↑ «Bye Bye Germany, veure ara a FilminCAT». [Consulta: 9 febrer 2025].
* ↑ «Bye Bye Germany (Es war einmal in Deutschland...) (2018)» (en anglès). Rotten Tomatoes. Fandango Media. [Consulta: 29 juny 2018].
* ↑ «Bye Bye Germany Reviews» (en anglès). Metacritic. CBS Interactive. [Consulta: 29 juny 2018].
* ↑ «Les nommés aux Magritte 2019 sont connus» (en francès). La Libre Belgique, 11-01-2019. [Consulta: 13 gener 2019].
# Byel

Gabriel de Sousa das Dores, (São Bernardo do Campo, 5 de març de 2004) més conegut com Byel, és un actor, Youtuber i empresari brasiler, conegut per produir contingut per a la plataforma de vídeos YouTube. En el seu Instagram, ell té 1,1 milió de seguidors

## Biografia

Byel va néixer a São Bernardo do Campo, Ell va començar a romandre conegut nacionalment després de vídeos publicats al YouTube, i just seu va començar a guanyar notorietat, en el instagram duent moltes celebritats a acompanyar el seu dia a dia. famosos com Manoel Gomes, i Everson Zoio entre altres segueixen Byel en el Instagram.

## Filmografia
### Cinema

| Llançament | Títol | Ref. |
| 2022 | Planeta Terra | |
| 2023 | Com seria el món sense internet: | |

### Internet

| Període | Títol | Plataforma |
| 2018-actual | Byel | YouTube |
| 2022 | Aigües fredes | YouTube |
| 2022 | Mart | YouTube |

## Referències

* ↑ Rocha, Murilo. «Novo no mundo dos influencers, Byel conquista espaço com conteúdo -» (en portuguès brasiler), 04-09-2023. [Consulta: 30 desembre 2023].
* ↑ Entretenimento, Portal Uai. «Influencer Byel recebe apoio caloroso da comunidade LGBT em pol�mica» (en portuguès brasiler), 02-09-2023. [Consulta: 30 desembre 2023].
* ↑ «Comunidade LGBTQIA+ apoia Byel após declaração polêmica | Metrópoles» (en portuguès brasiler), 03-09-2023. [Consulta: 30 desembre 2023].
* ↑ «At Just 18 Years Old, Biel TVZ Is A Musical Promise In The United Arab Emirates - Forbes New York» (en anglès americà), 12-05-2022. Arxivat de l'original el 2023-12-13. [Consulta: 30 desembre 2023].
* ↑ Manhã, Diario da. «Quem é Byel: A Trajetória do Social Mídia que Ascendeu à Autoridade no Mercado Digital | Diario da Manhã». Diário da manhã, 11-08-2023. Arxivat de l'original el 2023-10-25. [Consulta: 16 desembre 2023].
* ↑ «Quem é Byel? Influenciador que se tornou um empresário de sucesso com o marketing digital | Faixa Pop». www.faixapop.com.br. [Consulta: 16 desembre 2023].
* ↑ «Byel: O influencer que inspira jovens empreendedores no mercado digital | EGOBrazil», 29-10-2023. [Consulta: 16 desembre 2023].
# Hemiphractus

Hemiphractus és un gènere de granota arborícola.

## Taxonomia

* Hemiphractus bubalus (Jiménez de la Espada, 1871).
* Hemiphractus fasciatus Peters, 1862.
* Hemiphractus helioi Sheil & Mendelson, 2001.
* Hemiphractus johnsoni (Noble, 1917).
* Hemiphractus proboscideus (Jiménez de la Espada, 1871).
* Hemiphractus scutatus (Spix, 1824).

## Referències

* IUCN (anglès)
# Estepa ladanífera

L'estepa ladanífera (Cistus ladanifer) és una espècie de planta amb flors de la família de les cistàcies. És nativa de la zona occidental de la regió mediterrània i s'estén a les brolles àrides d'Occitània fins a Portugal així com al nord-oest d'Àfrica; és força abundant a les parts silíciques del sud de la península Ibèrica, si bé es pot considerar força rara als Països Catalans.
És un arbust que pot arribar fins a 1-2.5 m d'alçada. Les fulles, com les de la resta d'estepes, són perennes, sèssils o amb el pecíol molt curt, soldades a la base, lanceolades, amb el marge una mica revolut, de 3 a 10 cm de longitud i 1-2 cm d'amplada, amb l'anvers glabre de color verd fosc i el revers més pàlid, recobert amb pèls i amb un nervi central conspicu. Les flors són molt grans i vistoses, solitàries i terminals, amb un diàmetre entre 5-10 cm. Tenen 5 pètals blancs amb l'ungla de color porpra. Els pètals embolcallen els pistils i els estams, de color groc.

## Subespècies

A la península Ibèrica hi ha tres subespècies:
* subesp. ladanifer
* subesp. africanus
* subesp. sulcatus

### Usos

Tota la planta està impregnada d'una substància enganxosa i olorosa de la qual se n'extreu el làdan, una mena de resina emprada en medicina popular com a calmant i també en perfumeria.

## Referències

* Història natural dels Països Catalans Vol. 6: Plantes superiors. P. 165. Barcelona: Enciclopèdia Catalana, 1986. ISBN 84-7739-015-0
* de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.
* Flora ibérica: plantas vasculares de la Península ibérica e Islas Baleares Vol. III: Plumbaginaceae-Capparaceae. P. 328-331. Madrid: Servicio de Publicaciones del CSIC. ISBN 84-00-06221-3.
# Trail Creek

Trail Creek és una població dels Estats Units a l'estat d'Indiana. Segons el cens del 2000 tenia 2.296 habitants.

## Demografia

Segons el cens del 2000, Trail Creek tenia 2.296 habitants, 932 habitatges, i 699 famílies. La densitat de població era de 726,6 habitants/km².
Dels 932 habitatges en un 28,2% hi vivien nens de menys de 18 anys, en un 64,6% hi vivien parelles casades, en un 6,8% dones solteres, i en un 25% no eren unitats familiars. En el 22,1% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,7% tenia menys de 18 anys, un 5% entre 18 i 24, un 25,2% entre 25 i 44, un 27,3% de 45 a 60 i un 20,8% 65 anys o més.
L'edat mediana era de 44 anys. Per cada 100 dones de 18 o més anys hi havia 91,6 homes.
La renda mediana per habitatge era de 43.750 $ i la renda mediana per família de 51.098 $. Els homes tenien una renda mediana de 41.250 $ mentre que les dones 26.031 $. La renda per capita de la població era de 20.289 $. Entorn del 3% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trail Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Trail Creek». American Fact Finder. Oficina del Cens dels Estats Units, 12-01-2010.
# Trafalgar (Indiana)

Trafalgar és una població dels Estats Units a l'estat d'Indiana. Segons el cens del 2000 tenia 798 habitants.

## Demografia

Segons el cens del 2000, Trafalgar tenia 798 habitants, 263 habitatges, i 208 famílies. La densitat de població era de 238,8 habitants/km².
Dels 263 habitatges en un 52,1% hi vivien nens de menys de 18 anys, en un 63,9% hi vivien parelles casades, en un 11,8% dones solteres, i en un 20,9% no eren unitats familiars. En el 18,3% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,39.
Per edats la població es repartia de la següent manera: un 35,2% tenia menys de 18 anys, un 7,1% entre 18 i 24, un 36,3% entre 25 i 44, un 12,9% de 45 a 60 i un 8,4% 65 anys o més.
L'edat mediana era de 30 anys. Per cada 100 dones de 18 o més anys hi havia 98,1 homes.
La renda mediana per habitatge era de 50.357 $ i la renda mediana per família de 54.531 $. Els homes tenien una renda mediana de 38.438 $ mentre que les dones 22.083 $. La renda per capita de la població era de 17.079 $. Entorn del 3,5% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trafalgar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Trafalgar». American Fact Finder. Oficina del Cens dels Estats Units, 12-01-2010.